OpenLLM-France/wikimedia huggingface dataset:
# San Patrizioren katedrala (Dublin)

San Patrizioren katedrala, Ama Birjin Bedeinkatua eta San Patrizioren Katedrala edo Irlandako Katedral Nazionala (ingelesez St Patrick's Cathedral, Cathedral of the Blessed Virgin Mary and St Patrick edo The National Cathedral, eta irlanderaz Árd Eaglais Naomh Pádraig) Irlandako Dublin hiriburuan dagoen katedral gotiko eta katoliko bat da. Hiri honetako Erdi Aroko bi katedraletako bat da, bestea Trinitate Santuaren katedrala da.

## Historia

Ustez, antzina San Patriziok irlandar paganoak bataiatu eta kristautu ohi zituen putzu batean eraiki omen zen. Berez, katedrala San Patrizioren omenez V. mendean eraikitako eliz soil bat besterik ez zen. 1191. urtean eliza harriz berreraiki eta gaur egungo katedrala 1200-1270 bitartean eraiki zen. 1362 eta 1370 artean dorrea (Minot's Tower) eta mendebaldeko nabea gehitu zitzaizkion.
Ingalaterrako Erreforma Protestantea gertatu zenean, 1537an San Patrizio katedralak ere protestantismaren alde egin zuen, inguruko populazioak katoliko izaten jarraitu zuen arren. Hurrengo urteetan katolikoak nagusitu ziren eta San Patrizio katedralak katedral izateari utzi eta parrokia bihurtu behar izan zen. XVII menderako eliza erortzeko zorian zegoen lurra ezegonkorra izateaz gain uholdeak ere ohikoa izaten baitziren, eta lehenengo berriztatzen lanak egin ziren. Hala ere XIX mendean oraindik egoera eskasean jarraitzen zuen San Patrizio elizak.
Benjamin Guinnessek (Arthur Guinness garagadogilearen semeak) berriztatzen lanak ordaindu zituen 1860 eta 1865 artean eta 1871ean berriz ere Katedral Nazionala titulua eskuratu zuen, Trinitate Santuaren katedrala Dublingo katedral zen bitartean. Benjamin Guinnessen seme Edwardek San Patrizioren parkea sortu zuen katedralaren inguruan.

## Hilobiak

500 pertsonatik gora daude hilobiratuta elizaren zoruan eta kriptan. Gehienak apezpikuak eta artzapezpikuak dira. Hauetaz gain badaude aipatu beharreko bi:
* Jonathan Swift idazlea
* Frederick Schomberg dukea

## Iruditegia

* Kanpoaldea.
* Oinplanoa.
* Barnealdea.
* 1873ko irudia.

## Ikus gainera

* Trinitate Santuaren katedrala (Dublin)
* San Patrizioren katedrala (New York)

## Kanpo estekak

* Dublingo San Patrizio katedralaren webgunea (Ingelesez)
* Datuak: Q846365
* Multimedia: St. Patrick's Cathedral, Dublin / Q846365
# San Paulo eliza (Munich)

San Paulo eliza, alemanez: Pfarrkirche St. Paul edo Paulskirche, Alemaniako Munich hirian dagoen eliza katoliko bat da, Bavaria estatuan.
1892-1906 artean Georg von Hauberrisser austriar arkitektoak neogotiko estiloan diseinatu eta eraikiarazi zuen. 92 metroko altuera du.
* Datuak: Q247638
* Multimedia: St. Paul (Munich) / Q247638
# San Patrizioren bandera

San Patrizioren bandera edota San Partzioren gurutzea ondo zuriko San Andres gurutze gorri batez osatutako bandera bat da. San Patrizioren omenezko bandera da, eta santu hau Irlandako santu zaindaria denez, Irlandako uhartea ordezkatzeko erabili izan den bandera da.
Halere, jatorriz 1983an sortutako San Patrizioren ordenari lotutako bandera ere bada, hau Jurgi II.a Erresuma Batukoak sortutako zaldun orden bat denez, irlandar errepublikarrek bandera hau "ingeles asmakizunetzat" jotzen dute. Usadioz, gaur egungo Irlandako Errepublikako bandera sortu aurretik, irlandar nazionalistek usadioz harpadun bandera berdea nahiago eta erabiliagoa izan dute.
1800ko Batasun Agiriaren bidez Britainia Handiko Erresuma eta Irlandako Erresumak bategin zutenean, Britainia Handiko Erresumako bandera eta Irlandako San Patrizioren banderak ere bategin, eta Britainia Handiko eta Irlandako bandera sortu zen. Arrazoi hau ere irlandar nazionalisten oso gustuko bandera ez izatearen atzean egon liteke.
Nahiz eta 1922an Irlandako Estatu Askeak independentzia lortu, Ipar Irlandako lurraldea Erresuma Batuaren barnean jarraitu zuenez, San Patrizioren banderaren gurutzea gaur egun ere Erresuma Batuko banderan jarraitzen du.

## Kanpo estekak

* Datuak: Q1585890
* Multimedia: Saint Patrick's Saltire / Q1585890
# San Patrizioren katedrala (New York)

San Patrizioren katedrala Ipar Amerikako katedral neogotiko eta katoliko handiena da. New York hiriko Hamalaugarren eta Bosgarren Etorbidearen artean, Rockefeller Center eraikin-multzoarekin parez-pare. New Yorkeko elizbarrutiaren egoitza da. Bestalde, katedrala hau San Patrizio santuaren omenez eraiki zenez hiri honetako irlandar komunitatearen ikur garrantzitsua ere bada.

## Ikus gainera

* San Patrizio katedrala (Dublin)

## Kanpo estekak

* San Patrizio katedralaren webgunea (Ingelesez)
* Datuak: Q624556
* Multimedia: St. Patrick's Cathedral (Manhattan) / Q624556
# San Paulo Harresiz Kanpokoa

San Paulo Harresiz Kanpokoa (italieraz: San Paolo fuori le Mura; latinez: Sancti Pauli extra moenia) Erromako lau basilika nagusietako bat da, San Joan Laterangoa, San Petri Vatikanokoa eta Santa Maria Nagusiarekin batera. Basilikako artzapeza Francesco Monterisi artzapezpikua da, 2009az geroztik.

## Arkitektura

Basilikako barnealdea 131,66 metro luze da, 65 metro zabal eta 29,70 garai, Montofarnoko granitozko 80 koloma monolitikorekin. Bost nabe ditu.
Ataria Calderinik eraiki zuen 1928an, eta 70 metro luze da. Fatxadako pronaosak Bavenoko granito arrosazko 10 koloma monolitiko ditu, ilara bikoitzekoa alboetan eta hirukoitzekoa Tiber aldean, guztira 146.

## Artzapezak

2005eko maiatzaren 31n, Benedikto XVI.aren aginduari jarraiki, basilika artzapez kardinal baten kontrolpean ipini zuen, beste hiru basilika nagusien antzera. Lehen artzapez kardinala Andrea Cordero Lanza di Montezemolo izan zen.

## San Pauloren hilobia industen

Basilika Paulo Tartsokoaren hilobiaren gainean eraiki zela uste da. Atxikia duen beneditarren monetarioko kronikaren arabera, sute osteko berreraikuntzan haitzurdinezko sarkofago handi bat aurkitu zen, zurezko bi ohol zituena. Bertan Paulo Apostolo Mart(yri) idazkuna agertzen omen zen. Hala ere, garai hartan aurkitutako beste sarkofagoekin ez bezala, indusketako agirietan ez zen aitatu.
2006ko abenduaren 6an, aurkikuntza bat iragarri zen: aldarearen atzean Vatikanoko arkeologoek sarkofago bat aurkitu zuten, apostoluaren hondakinak eduki ahal izan zituena. Oraindik ez da sarkofagoa ireki, ezta bere lekutik atera, eta alboko bi alde estuak baino ezin dira ikusi.
Konstantinoren basilikako absidea markatzen duen adreiluzko kurba bat sarkofagoaren mendebaldean aurkitu zen, jatorrizko basilikak sarrera ekialdean zuela frogatuz.

## Irudiak

* Kanpandorrea.
* Vassallettoren zutargia, pazkozko xirioa goioan duela.
* Kalostra.
* Porta sacra
* Mosaikoak.

## Erreferentziak

* ↑ Asia News: Saint Paul’s sarcophagus found
* ↑ Catholic News Agency: St Paul burial place 'confirmed'
* ↑ Christian Fraser, St Paul's tomb unearthed in Rome, BBC News, 7 December 2006

## Ikus gainera

* San Petri Vatikanokoa
* San Joan Laterangoa
* Santa Maria Nagusia

## Kanpo estekak

* (Italieraz) Ibilbide birtuala www.vatican.va
* Datuak: Q231699
* Multimedia: Basilica of Saint Paul Outside the Walls / Q231699
# San Mamés de Abar

San Mamés de Abar Burgosko probintziako herria da, Gaztela eta Leon Autonomia Erkidegoan.. El Tozo lurraldean dago eta administratiboki Páramos-Las Loras lurraldean, Basconcillos del Tozo udaletik menpe dago XIX. mendetik. Herriak bere jatorria Goi Erdi Aroa izan zuen; dena dela, historiaurrean eta erromatarren garaian hemen bazen populazio bat.

## Etimologia

San Mamés de Abar izenak populazio euskaldun batekin lotu behar da. Inguruan badira ere beste euskal toponimoa, esaterako Abar iturria eta Basconcillos del Tozo.

## Herriaren mugak

* Iparraldean: Basconcillos
* Hegoaldean: Fuencalenteja
* Ekialdean: La Rad
* Mendebaldean: Solanas de Valdelucio

## Monumentuak

* San Mamés eliza (San Mamés de Abar)
* Herriko etxeak

## Erreferentziak

* ↑ https://web.archive.org/web/20130715092150/http://www.panoramio.com/photo_explorer#view=photo&position=1066&with_photo_id=84650380&order=date_desc&user=1732071

## Kanpo estekak

* (Gaztelaniaz): Informazio turistikoa.
* Datuak: Q5947151
* Multimedia: San Mamés de Abar / Q5947151
# San Mamés de Campos

San Mamés de Campos Palentziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 76 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1907490
* Multimedia: San Mamés de Campos / Q1907490
# San Mango d'Aquino

San Mango d'Aquino Italiako udalerri bat da. Catanzaroko probintzian kokatuta dago, Calabria eskualdean. 1.442 biztanle ditu, 6,89 kilometro koadroko azaleran banatuta.

## Mugakideak

San Mango d'Aquinok honako udalerri hauekin egiten du muga:
Cleto Nocera Terinese Martirano Lombardo

## Kanpo estekak

* Datuak: Q53687
* Multimedia: San Mango d'Aquino / Q53687
# San Mango sul Calore

San Mango sul Calore Italiako udalerri bat da. Avellinoko probintzian kokatuta dago, Campania eskualdean. 1.093 biztanle ditu, 14,59 kilometro koadroko azaleran banatuta.

## Mugakideak

San Mango sul Calorek honako udalerri hauekin egiten du muga:
Castelvetere sul Calore Chiusano di San Domenico Lapio Paternopoli Taurasi Luogosano

## Kanpo estekak

* Datuak: Q55091
* Multimedia: San Mango sul Calore / Q55091
# San Mames eliza (Oteo)

San Mames eliza Oteo herriko parrokia-eliza da, Kanpezuko udalerrian. XII-XIII. mendeetako hastapen erromanikoak ditu, baina XVI. mendean zaharberritu zen. Kanpoaldean erdi aroko elizaren zenbait aztarna ikus daitezke (XIII. mendekoak). Balizko arkeologia gune baten babesa du elizak.

## Eraikina

Saloi-oinplanoa du, baina alboetan bi kaperek gurutze latindar itxura ematen diote. Ganga hasierako tartean, pinturak dituen tertzelete-gurutzeriaz estalita dago, eta bigarren tartean, aldiz, nerbioduna da. Bigarren zati horretan San Pedroren aurpegia dago eta koroaren aldean armarri bat agertzen da. Kanpandorreak oinplano irregularra du eta harlanduzkoa da, eta lau arku ditu kanpaietarako.

## Barrualdea

Erretaula nagusia XVI. mendekoa da. Lehengo bankuan, San Mamesen erliebea dago, ermitau jantzita. Bigarren bankuan, Mariaren irudia dago eserita eta eskumako belaunean haurra duela. Hirugarren bankuan, Andre Mariaren Jasokundearen irudia dago, eta erretaularekin amaitzeko, Kalbarioaren taldea.
Alboetako erretaulak Andre Maria Arrosarioari eta San Migeli eskainita daude. Jesusen Bihotza, Sortzez Garbia, San Josef eta Karmengo Andre Mariaren irudiek osatzen dute eliza.

## Erreferentziak

* ↑ «Santi Mami parrokiako eliza (San Mamés). Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2021-10-17).
* ↑ «Oteo – Ayuntamiento de Campezo · Kanpezuko Udala» www.kanpezu.eus (Noiz kontsultatua: 2021-10-17).

## Kanpo estekak

* Datuak: Q108915563
* Multimedia: San Mames Church, Oteo / Q108915563
# San Mamés de Burgos

San Mamés de Burgos Burgosko udalerria da, Alfoz de Burgos eskualdean dagoena.
2008ko urtarrilaren 1eko erroldaren arabera 297 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1641293
* Multimedia: San Mamés de Burgos / Q1641293
# San Mamés de Aras

San Mamés de Aras Kantabriako Voto udalerriko herrietako bat da. 2008ko erroldaren arabera, 121 herritar zituen, hala ere, uda garaian jende gehiago egoten da turismoa dela eta.

## Inguru naturala eta kokapena

Itsas mailatik 40 metrotara dagoela, San Mamés de Aras Laredoko hondartzatik gertu dago, zehazki 12 kilometrora. Zenbait mendik eskualde hori inguratzen dutenez, mendizaletasunaz gozatzeko aukera dago.
Eskualde horretako herri nagusia (Bádames) ere oso hurbil dago, 200 metrora. San Mamés de Aras Bilbotik 60 kilometrora eta Santandertik 53,5 kilometrora dago.

## Historia

Azken urteetan aldaketa handiak gertatu dira herri hontan. 2009an mediku kontsulta ireki zuten eta San Mamés de Aras eta inguruetako herriak batzen dituzten errepideak asko hobetu zituzten, San Mamés de Aras haiekiko hurbilduz.

## Jaiak eta ospakizunak

Herriko jaiak abuztuaren 6-7 bitartean izan ohi dira eta hurbil dagoen futbol zelaia txosnaz betetzen da; kontzertuak eta bestelako ekitaldiak ospatzen dira bertan. Festa ez ezik, urtero herritar guztiak batzen dira denok batera bazkaltzeko edo afaltzeko.

## Ikus, gainera

* Voto

## Kanpo estekak

* Datuak: Q9073571
* Multimedia: San Mamés de Aras / Q9073571
# San Mango Piemonte

San Mango Piemonte Italiako udalerri bat da. Salernoko probintzian kokatuta dago, Campania eskualdean. 2.598 biztanle ditu, 6,02 kilometro koadroko azaleran banatuta.

## Mugakideak

San Mango Piemontek honako udalerri hauekin egiten du muga:
Salerno San Cipriano Picentino Castiglione del Genovesi

## Kanpo estekak

* Datuak: Q81553
* Multimedia: San Mango Piemonte / Q81553
# Sac udalerria, Sac konderria (Iowa)

Sac udalerria Ameriketako Estatu Batuetako Iowa estatuko udalerri bat da, Sac konderrian. Azken zentsuaren arabera 509 biztanle zituen.

## Ekonomia

2020ko zentsuaren arabera, Sac udalerriak 171 etxebizitza zeuden. Per capita diru-sarrerak 22.955 estatubatuar dolar ziren.

## Kanpo estekak

* Datuak: Q5548654
# Sacatepéquez

Sacatepéquez Guatemalako erdialdean kokatutako departamendua da. Iparralde eta mendebaldean Chimaltenangorekin du muga, hegoaldean Escuintlarekin, eta ekialdean Guatemala departamenduarekin. 465 km²ko eremua du eta 2012an 323.283 biztanle zituen. Hiriburua Antigua Guatemala da.

## Udalerriak

* Alotenango
* Antigua Guatemala
* Ciudad Vieja
* Jocotenango
* Magdalena Milpas Altas
* Pastores
* San Antonio Aguas Calientes
* San Bartolomé Milpas Altas
* San Lucas Sacatepéquez
* San Miguel Dueñas
* Santa Catarina Barahona
* Santa Lucía Milpas Altas
* Santa María de Jesús
* Santiago Sacatepéquez
* Santo Domingo Xenacoj
* Sumpango

## Erreferentziak

* ↑ República de Guatemala (2012): Caracterización estadística Ine.gob.gt

## Kanpo estekak

* Datuak: Q508804
* Multimedia: Sacatepéquez Department / Q508804
# Sacaton (Arizona)

Sacaton Ameriketako Estatu Batuetako erroldak esleitutako leku bat da. Pinal konderrian dago, Arizona estatuan. 3.254 biztanle ditu, 21,033535 kilometro koadroko azaleran banatuta.

## Ikus, gainera

* Pinal konderria

## Kanpo estekak

* Datuak: Q1939301
* Multimedia: Sacaton, Arizona / Q1939301
# Sacalum (udalerria)

Sacalum Mexikoko udalerri bat da. Yucatán estatuan kokatua dago. 2010ean 4.589 biztanle zituen 196,45 km²ko azaleran. Herriburua [[Sacalum (Sacalum)|Sacalum]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2588060
* Multimedia: Sacalum Municipality / Q2588060
# Sacalia

Sacalia Geoemydidae familiako narrasti genero bat da. Txina, Laos eta Vietnamen bizi dira.

## Espezieak

* Sacalia bealei (Gray, 1831)
* Sacalia quadriocellata (Siebenrock, 1903)

## Kanpo estekak

* Datuak: Q2396266
* Multimedia: Sacalia / Q2396266
* Espezieak: Sacalia
# Sacacoyo

Sacacoyo El Salvadorko La Libertad departamenduko udalerri bat da. 2007ko erroldaren arabera 12299 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3944392
* Multimedia: Sacacoyo / Q3944392
# Saint-Nicolas (Italia)

Saint-Nicolas Italiako udalerri bat da. Aostako Haranean kokatuta dago. 327 biztanle ditu, 15,46 kilometro koadroko azaleran banatuta.

## Mugakideak

Saint-Nicolask honako udalerri hauekin egiten du muga:
Arvier Avise Saint-Pierre (Italia) Villeneuve (Italia)

## Kanpo estekak

* Datuak: Q35404
* Multimedia: Saint-Nicolas (Italy) / Q35404
# Saint-Nicolas-du-Pélem

Saint-Nicolas-du-Pélem (bretainieraz Sant-Nikolaz-ar-Pelem) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q868539
* Multimedia: Saint-Nicolas-du-Pélem / Q868539
# Saint-Nicolas (Lieja)

Saint-Nicolas (Lieja), Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 23.227 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q65062
* Multimedia: Saint-Nicolas, Liège / Q65062
# Saint-Nicolas-la-Chapelle (Aube)

Saint-Nicolas-la-Chapelle Frantziako udalerria da Aube departamenduan dagoena, Ekialde Handia eskualdean. 2013an 64 biztanle zituen.

## Demografia
### Biztanleria

2007an Saint-Nicolas-la-Chapelle udalerrian erroldatutako biztanleak 77 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 50 etxebizitza zeuden, 31 familiaren etxebizitza nagusia ziren, 12 bigarren erresidentzia ziren eta 7 hutsik zeuden. Etxebizitza guzti hauek 49etxeak ziren. 31 etxebizitza nagusietatik 28 bere jabearen bizilekua ziren eta 3 alokairuan okupaturik zeuden; 1ek gela bat zuen, 3 etxek hiru zituzten, 10 etxek lau zituzten eta 17 etxek bost zituzten. 26 etxek euren parking plaza propioa zuten azpian. 10 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Nicolas-la-Chapelle udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 8 | 60-64 | 4 |
| 0 | 55-59 | 0 |
| 0 | 50-54 | 4 |
| 4 | 45-49 | 12 |
| 0 | 40-44 | 0 |
| 12 | 35-39 | 4 |
| 0 | 30-34 | 4 |
| 0 | 25-29 | 0 |
| 4 | 20-24 | 0 |
| 8 | 15-19 | 4 |
| 0 | 10-14 | 8 |
| 4 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 57 ziren, horien artean 49 aktiboak ziren eta 8 inaktiboak ziren. 49 pertsona aktiboak lanean(25 gizon eta 24 emakume) zeuden.. 8 pertsona inaktiboetatik 5 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen eta 2 ibilgailuen saltze eta konpontze enpresak ziren.
2009an norbanakoentzat zegoen zerbitzu bakarra margolaria zen.
2000. urtean Saint-Nicolas-la-Chapelle udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1105094
* Multimedia: Saint-Nicolas-la-Chapelle (Aube) / Q1105094
# Saint-Nicolas (Bordeleko tranbia)

Saint-Nicolas Bordeleko tranbiaren geltoki bat da, Bordele udalerrian dago.

## Kokapena

B linea (Bordeleko tranbia) :
* Datuak: Q7604297
* Multimedia: Saint-Nicolas tram stop / Q7604297
# Saint-Nicolas-du-Tertre

Saint-Nicolas-du-Tertre (bretainieraz Sant-Nikolaz-ar-Roz) Morbihan departamenduan dagoen Bretainiako udalerria da.

## Kanpo estekak

* Datuak: Q128113
* Multimedia: Saint-Nicolas-du-Tertre / Q128113
# San José ibaia (Uruguai)

San José ibaia Río de la Plata arroko Flores eta San Jose departamenduak zeharkatzen dituen Uruguaiko ur-ibilgu bat da.
Cuchilla Grande Iferiorrean jaio eta Santa Lucía ibaira isurtzen da 125 km inguru egin ondoren.

## Erreferentziak

* ↑ http://travelingluck.com/South%20America/Uruguay/San%20Jos%C3%A9/_3440642_R%C3%ADo%20San%20Jos%C3%A9.html

## Kanpo estekak

* Datuak: Q1632447
* Multimedia: Río San José / Q1632447
# San Juan (La Paz)

San Juan Hondurasko La Paz departamenduko udalerri bat da. 48 km²ko azalera du eta 2013ko datuen arabera 2175 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1645752
# San Juan (Soba)

San Juan Sobako herria da, Kantabrian. Espainiako Estatistika Institutuaren arabera, 2008an 96 biztanle zituen.

## Erreferentziak

* ↑ Pindado Uslé, Jesús. (2002). Gran Enciclopedia de Cantabria. Cantabria ISBN 8486420296..

## Kanpo estekak

* Datuak: Q5660235
# San Juan (Argentina)

    Artikulu hau Argentinako hiriari buruzkoa da; beste esanahietarako, ikus «San Juan».
San Juan Argentinako mendebaldean dagoen hiria da, izen bereko probintziaren hiriburua dena.

## Kirolak

* Patin-hockeya: hiriari "patin-hockeyaren seaska" ezizena ematen zaio eta Argentinako kirol honetako hiriburua da, selekzio nazionaleko jokalari asko bertakoak direlarik. Munduko zenbait txapelketan (2011n azkena) bertan antolatu dituzte eta talderik ezagunenak hauexek dira: Olimpia Patín Club, Club Social San Juan, Club Deportivo Estudiantil, Concepción Patín Club eta Unión Vecinal de Trinidad.

## Erreferentziak

* ↑ Munduko Txapelketaren webgunea.

## Kanpo estekak

* Datuak: Q44241
* Multimedia: San Juan City (Argentina) / Q44241
# San José ostatua (Cuenca)

San José ostatua, gaztelaniaz Posada San José, Espainiako Cuenca hiriko monumentua da. Espainiako Kultura Ondasunaren izendapena du. Eraikina XVII. mendekoa da. Huécar ibaiaren arroila gainean dago, hiriaren goiko aldean. Etxe-jauregia da gaur egun ostatu moduan irekita. Oso ondo gorde da eta, horri esker, garai haietako alde honetako etxeak nolakoak ziren jakin dezakegu.

## Historia

Jatorrizko eraikina XVII. mendekoa da baina, berez, eraikin desberdinen loturak sortzen dute. Antza denez, horrela egin zen sarrerako kalea eta arroila gainera ematen duen lorategiaren arteko garaiera aldea gainditzeko. Mazo familiakoa zen. 1621ean Juan Bautista del Mazok eraiki zuen, Velázquez margolariaren suhia eta kolaboratzailea. Geroago San Joséren katedraleko haur-abesbatzaren eskola izan zen; instituzio hori Diego de Mazo de la Vega 1660an sortu zuen. Eskola horrek orain gutxi arte funtzionatu du. Esaterako Pio Barojak La nave de los locos eleberrian aipatu zuen. XX. mendean eraikina erabilera komertzialerako moldatu zen.

## Deskribapena

Gelak eta saloiak maila desberdinetan ditu; haien artean eskaileren eta galerien bitartez komunikatzen dira. Lorategi ederra du ere, Huécar ibaiaren arroila gainean. Barruan Erdi Aroko habeak, islandar jatorrikoak gordetzen dira. Ataria Herrerar arkitekturaren gustukoa da. Alboetan Mazo familiaren armarriak ikusten dira. Sarrera gainean ikusten den San Jose ez da oso zaharra.

## Iruditegia

* Eskola zenaren sarrera.
* Ataria gertutik.
* San Jose hau berria da.

## Kanpo estekak

* (Gaztelaniaz):Ostatuaren webgune ofiziala.
* Datuak: Q11700129
* Multimedia: Posada de San José / Q11700129
# San José probintzia

San José probintzia (gaztelaniaz: Provincia de San José) Costa Ricako probintzia bat da. 4.965,90 km²ko azalera du eta 2011ko erroldaren arabera 1.404.242 biztanle zituen.

## Banaketa administratiboa

San José probintzia 20 kantoitan eta 123 barrutitan banatuta dago:
* San José (San José)
* Escazú (Escazú)
* Desamparados (Desamparados)
* Puriscal (Santiago)
* Tarrazú (San Marcos)
* Aserrí (Aserrí)
* Mora (Ciudad Colón)
* Goicoechea (Guadalupe)
* Santa Ana (Santa Ana)
* Alajuelita (Alajuelita)
* Vázquez de Coronado (San Isidro)
* Acosta (San Ignacio)
* Tibás (San Juan)
* Moravia (San Vicente)
* Montes de Oca (San Pedro)
* Turrubares (San Pablo)
* Dota (Santa María)
* Curridabat (Curridabat)
* Pérez Zeledón (San Isidro de El General)
* León Cortés (San Pablo)

## Kanpo estekak

* Datuak: Q647808
* Multimedia: San José Province / Q647808